Justinas Karosas

Justinas Karosas (1937 m. rugsėjo 7 d. Sangrūdoje, Punsko valsčius – 2012 m. birželio 6 d. Vilniuje) – Lietuvos filosofas marksistas, politinis bei visuomenės veikėjas.

 Biografija 
1944–1958 m. mokėsi Sangrūdos vidurinėje mokykloje. 1958–1963 m. studijavo Vilniaus universiteto (VU) Istorijos ir filologijos fakultete, įgijo lietuvių kalbos ir literatūros dėstytojo specialybę.

1963–1967 m. VU Filosofijos katedros asistentas. 1967–1969 m. studijavo VU aspirantūroje, 1969 m. apgynė filosofijos mokslų kandidato disertaciją „Ideologijos vieta ir vaidmuo socialistinės visuomenės vystymesi“.http://www.mokslas.mii.lt/mokslas/SRITYS/duom00.php?pav=K&sritis=H 

1969–1972 m. VU vyresnysis dėstytojas, 1973–1989 m. docentas. 1972–1973 m. stažavosi Vienos universitete. 1984–1985 m. gavęs A. von Humboldto stipendiją stažavosi Frankfurto prie Maino, Manheimo, Gyseno universitetuose.

1989–1992 m. VU Filosofijos fakulteto dekanas, 1994 m. habilituotas daktaras, 2000 m. profesorius.

Nuo 1963 m. SSKP narys, 1990 m. Lietuvos demokratinės darbo partijos narys, partijos pirmininko pavaduotojas, nuo 2001 m. Lietuvos socialdemokratų partijos (LSDP) narys, LSDP tarybos narys.

2000–2003 m. Druskininkų savivaldybės tarybos narys. 1992–2012 m. Seimo narys, 2001–2004 m. ir 2005–2006 m. Europos reikalų komiteto pirmininko pavaduotojas, 2004–2012 m. Užsienio reikalų komiteto pirmininkas.http://www.vrk.lt/rinkimai/400_lt/Kandidatai/Kandidatas22438/Kandidato22438Anketa.html http://www3.lrs.lt/pls/inter/w5_show?p_r=6734&p_k=1&p_a=5&p_asm_id=114&p_kade_id=6https://www3.lrs.lt/docs3/kad5/w5_istorija.show5-p_r=786&p_k=1&p_a=5&p_asm_id=114.html

Daugelio monografijų, knygų ir straipsnių autorius. Rašė ideologijos ir vertybių teorijos klausimais (marksistiniu aspektu): „Socializmas ir ideologija“ (1976 m.), „Metodologiniai marksistinės filosofijos bruožai“ (1981 m.) ir kt.

Palaidotas Antakalnio kapinėse.

 Įvertinimas 
 2004 m. Druskininkų miesto garbės pilietis http://www.druskininkai.lt/index.php?-1425595811
 2004 m. Ordino „Už nuopelnus Lietuvai“ Komandoro kryžius http://www3.lrs.lt/pls/inter3/dokpaieska.showdoc_l?p_id=292956
 2007 m. Ordino „Už nuopelnus Lietuvai“ Komandoro didysis kryžius http://www3.lrs.lt/pls/inter3/dokpaieska.showdoc_l?p_id=314742

 Šaltiniai 

 Nuorodos 
 J. Karosas: E. Žiobienės atleidimas būtų padiktuotas „rėksnių minios“, 2010-10-21

Kategorija:Seimo nariai
Kategorija:Lietuvos filosofai
Kategorija:Lietuvos miestų ir rajonų garbės piliečiai
Kategorija:Druskininkų politikai